Държавен вестник, бр. 102, 2015 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  102
1. дава съветите си въз основа на задъл­
жението по ал. 3, или
2. има договорно задължение да извършва 
застрахователно посредничество изключител­
но за един или повече застрахователи, като 
в този случай по искане на ползвателя на 
застрахователни услуги застрахователният 
посредник му предоставя имената на тези 
застрахователи, или
3. няма договорно задължение да из­
вършва застрахователно посредничество 
изключително за един или повече застрахо­
ватели и не дава съветите си въз основа на 
задължението по ал. 3, като в този случай 
по искане на ползвателя на застраховател­
ни услуги застрахователният посредник му 
предоставя имената на застрахователите, за 
които може да извършва и застрахователно 
посредничество.
(3) Когато застрахователният посредник 
уведомява ползвателя на застрахователни 
услуги, че дава съветите си въз основа на 
справедлив анализ, той е длъжен да дава 
тези съвети след анализ на достатъчно голям 
брой застраховки, за да бъде в състояние да 
направи професионална препоръка относно 
застраховката, която ще бъде най-подходяща 
за ползвателя на застрахователни услуги.
(4) Преди сключване на застрахователен 
договор застрахователният посредник е 
длъжен въз основа на информация предос­
тавената от ползвателя на застрахователни 
услуги да определи неговите изисквания 
и потребности, както и основанията си за 
дадените на ползвателя съвети относно кон­
кретна застраховка.
Раздел ІІ
Информация относно застрахователния про­
дукт
Обща информация преди сключване на застра­
хователен договор
Чл. 326. Преди сключване на застрахо­
вателен договор застрахователят, съответно 
застрахователният посредник, е длъжен да 
представи на всеки ползвател на застрахова­
телни услуги следната информация относно 
застрахователния продукт: 
1. приложимия закон спрямо застрахова­
телния договор, когато страните нямат право 
на избор; 
2. приложимия закон и закона, който за­
страхователят предлага да бъде избран, когато 
страните имат право на избор.
Допълнителна информация преди сключване 
на застрахователни договори по раздел І от 
приложение № 1
Чл. 327. (1) Преди сключване на застрахо­
вателен договор по застраховка по раздел І от 
приложение № 1 застрахователят, съответно 
застрахователният посредник, е длъжен да 
представи на всеки ползвател на застраховател­
ни услуги следната допълнителна информация 
относно застрахователния продукт:
1. определянето на всяко плащане и всяка 
опция;
2. срока на договора;
3. начините за прекратяване на договора;
4. начините на плащане на премиите и 
срок на плащанията;
5. начините за изчисляване и разпределяне 
на бонусите, когато такива са предвидени;
6. откупната стойност и намалената за­
страхователна сума и степента, до която те 
са гарантирани;
7. премиите за всяко застрахователно 
плащане както за основните плащания, така 
и допълнителните плащания, когато това е 
относимо;
8. за полиците, свързани с дялове в инвес­
тиционен фонд – определяне на дяловете, с 
които са свързани плащанията;
9. характера на базовите активи за полици, 
свързани с дялове в инвестиционен фонд;
10. условията, при които е възможно едно­
странно прекратяване на договора;
11. обща информация за данъчния режим, 
приложим към съответния договор.
(2) Застрахователят, съответно застрахова­
телният посредник, предоставя също така и 
конкретна информация с оглед правилното 
разбиране на основните рискове по догово­
ра, които поема застраховащият, съответно 
застрахованият.
Информация, предоставяна по време на дейст­
вието на застрахователния договор 
Чл. 328. (1) Застрахователят е длъжен да 
представя на застраховащия следната инфор­
мация по време на действие на застраховател­
ния договор по раздел І от приложение № 1: 
1. всяка промяна в общите условия, ако 
приложимото законодателство допуска това 
без съгласието на застраховащия; 
2. всяка промяна във фирмата на застра­
хователя, правноорганизационната му форма 
или адреса на управление, съответно в адреса 
на управление на клона, с който е сключен 
договорът; 
3. информацията по чл. 327, ал. 1, т. 4 – 10, 
в случай че промяната на общите условия или 
съответно на приложимото законодателство 
води до промяна в тези уговорки; 
4. ежегодно информация за състоянието 
на бонусите. 
(2) Когато във връзка с предложение за 
сключване или със сключване на договор 
за застраховка „Живот“ застрахователят 
предоставя данни за размера на евентуални 
плащания над и извън договорно определени­
те плащания, застрахователят предоставя на 
застраховащия примерно изчисление, с което 
плащане на падежа се определя въз основа